《和渊明饮酒》
元代·安熙

我本山泽癯，殊非廊庙英。妄意羲黄上，千载有深情。

岂无尊中酒，持杯向谁倾。遥怜昆丘凤，朝阳亦孤鸣。

愿言蹑高躅，要不负此生。

作者简介：安熙(公元一二六九年至一三一一年)字敬仲，号默庵，藁城人。生于元世祖至元六年，卒于武宗至大四年，年四十三岁。少慕刘因之名，欲从之游。因没，不果，乃从因门人乌冲问其绪说，尊信力行。家居教授，垂数十年；四方来学者，多有成就。熙作有默庵集五卷，《四库总目》行于世。